open-index/open-wikipedia-markdown huggingface dataset:
Carlo Montella

**Carlo Montella** (6. veebruar 1922 Napoli – 6. märts 2010 Pisa) oli itaalia kirjanik.

Tema esimene romaan "I parenti del Sud" ilmus 1953. aastal ja võitis 1954. aastal Viareggio auhinna.

## Teosed
* "I parenti del Sud", 1953
* "Incendio al catasto", 1956
* "Chi parte all'alba", 1957
* "Ritratto spagnolo", 1958
* "Perché anche morire", 1967
* "Le zie", 1976
* "Dov'è Beethoven?", 2002

Eesti keeles on ilmunud tema jutustuste kogumik "Kiri Giuliale" (tõlkinud Aleksander Kurtna, Loomingu Raamatukogu 19, 1960).
Indiktsioon

**Indiktsioon** (ladina keeles *indictiō*) oli 15-aastane tsükkel, mida alates 4. sajandist kuni keskaja lõpuni kasutati ajaarvamisel.

Algselt oli induktsioon Rooma riigis keisri igakordne korraldus maaomanikele teraviljamaksu tasumiseks. 4. sajandi algusest muutus see korraliseks iga-aastaseks maksuks. Maade maksumäärad vaadati üle iga viieteistkümne aasta järel.

## Viited
Paulo Rangel

**Paulo Artur dos Santos Castro de Campos Rangel** (sündinud 18. veebruaril 1968 Vila Nova de Gaias) on Portugali poliitik, ta on Portugali Sotsiaaldemokraatliku Partei liige. Ta on 2. aprillist 2024 Portugali välisminister (Luís Montenegro valitsuses). Aastatel 2009–2024 oli ta Euroopa Parlamendi liige.

## Elulugu
Ta sündis aastal 1968 Vila Nova de Gaias (asub Porto distriktis). Ta kasvas üles Porto ja Gondomari vahel. Pärast keskhariduse omandamist õppis ta õigusteadust Porto ja Coimbra ülikoolides.

Pärast õpingute lõpetamist võeti ta aastal 1994 Portugali Advokatuuri ning pühendus eelkõige haldus- ja keskkonnaõigusele. Aastatel 1999–2005 oli ta advokaadibüroode Osório de Castro, Verde Pinho, Vieira Peres, Lobo Xavier & Associados ja Cuatrecasas, Gonçalves Pereira & Associados liige.

Ta sai esimest korda poliitiliselt aktiivseks 2001. aasta Portugali kohalike omavalitsuste valimiste ajal, kui konservatiivsed parteid PSD ja CDS-PP tellisid tal Rui Rio juhtimisel Porto linnavolikokku kandideerimisprogrammi väljatöötamise. Kui José Pedro Aguiar Branco määrati Pedro Santana Lopesi valitsuses justiitsministriks, määras ta Rangeli oma asevälisministriks.

Aastal 2009 otsustas Manuela Ferreira Leite 2009. aasta Euroopa Parlamendi valimistel esitada esikoha kandidaadiks ning parteikonverentsi delegaadid järgisid tema ettepanekut. Valimistel võitis Paulo Rangeli juhitav Portugali Sotsiaaldemokraatliku Partei (PSD) esikoha ja sai 8 kohta 22-st. Rangel ühines Euroopa Rahvapartei fraktsiooniga koos oma valitud parteikaaslastega, sest vaatamata oma nimele näeb Portugali PSD end "liberaal-konservatiivsena". Rangel sai oma fraktsioonis põhiseaduskomisjoni liikmeks ning kodanikuvabaduste, justiits- ja siseasjade komisjoni (2009–2010) ning õiguskomisjoni aseliikmeks.

Ta on 2. aprillist 2024 Portugali välisminister Luís Montenegro valitsuses.
Sulfaatimine

**Sulfaatimine** on keemiline reaktsioon, mille tulemusel moodustuvad väävelhappesoolad või -estrid. Anorgaanilisi aineid (tavaliselt metalle, metallioksiide, -hüdroksiide jt) sulfaaditakse väävelhappega. Orgaanilisi aineid, eelkõige alkohole, sulfaaditakse kloroväävelhappega ClSO3H või vääveltrioksiidiga SO3 ja selle kompleksidega, sh püridiin-vääveltrioksiid Py·SO3. Amiinid sulfaatuvad sarnaselt alkoholidele, tekivad sulfamaadid. Elusorganismides toimub sulfaatimine sulforühma R-SO3– ülekandega 3'-fosfoadenosiid-5'-fosfosulfaadilt (PAPS) sihtmolekulile sulfotransferaaside abil.

## Vaata ka
* Sulfaadid

## Viited
Nii kuum (laul)

**"Nii kuum"** on ansambli Nexus laul ja singel, mis ilmus nende 2003. aasta albumil "Nii kuum". Muusika ja sõnade autor on Vahur Valgmaa. See oli ansambli esimene suur hitt ja lugu võitis 2003. aasta Raadio 2 Aastahiti võistlusel esikoha.

Lugu on ilmunud albumitel "Nii kuum" (2003) ja "The Best of Nexus". Laulu uusversioon "Nii kuum 2006" ilmus albumil "Best of Nexus" (2006).

2023. aastal ilmus 5MIINUSE, Nublu ja Nexuse koostöös laul "kõrvetab", milles kasutatakse loo "Nii kuum" refrääni.
The Emptiness Machine

**"The Emptiness Machine"** on ansambli Linkin Park singel, mis ilmus 2024. aasta septembris. See on esimene singel 2024. aasta novembris ilmunud albumilt "From Zero".

"The Emptiness Machine" on esimene Linkin Parki singel, millel teevad kaasa bändi uus laulja Emily Armstrong ja trummar Colin Brittain.

## Lood
**CD singel**
#"The Emptiness Machine" – 3:12
#"The Emptiness Machine" (instrumental) – 3:12
Resinicium

***Resinicium*** on klassi *[[Agaricomycetes]]* kuuluv kandseente perekond.

## Liike
**[[Resinicium bicolor]]*

## Välislingid
* ''Resinicium'' andmebaasis eElurikkus.
Lõhna-ebamampel

**Lõhna-ebamampel** (*Hemipholiota heteroclita*) on šampinjonilaadsete seltsi värvikuliste sugukonda kuuluv seente liik.

## Välislingid
* Lõhna-ebamampel andmebaasis eElurikkus
Laguunjärv

**Laguunjärv** on madal ja tavaliselt suletud või osaliselt suletud veekogu, mis on eraldatud mere- või ookeaniveest liivariba, barjääriranna, korallrahu või muu loodusliku takistuse abil. Seda tüüpi järved võivad moodustuda ka siis, kui maa vajub allapoole ja meri ujutab üle madala ala, jättes selle piiratud alale. Laguunjärved saavad sageli oma vee merelt, kas otse või läbi kitsaste kanalite, mis ühendavad järve merega. Seetõttu on laguuni vesi sageli soolane või riimvesi (segu soolasest ja magedast veest). Kuigi laguunjärved on tihedalt seotud mereveega, võivad need olla ökosüsteemidena väga erinevad ja sisaldada mitmesuguseid taime- ja loomaliike.
Fastsia (arhitektuur)

**Fastsia** (***fascia***) on antiikarhitektuuris klassikalistes orderites friisi ja sammastiku vahel asuv lame lintjas kaunistamata pind. Dooria orderis koosneb arhitraav ühest fastsiast. Joonia ja korintose orderi arhitaav koosneb mitmest üksteise kohal kergelt eenduvast fastsiast.

Kui arhitraav koosneb kolmest fastsiast, on need reeglina eri kõrgustega. Alumine on väikema kõrgusega kui keskmine, keskmine madalam kui ülemine fastsia. Fastsiate kõrgus kokku võrdub friisi kõrgusega kõigis viies Kreeka-Rooma orderis.

## Pildid

DoricParthenon.jpg|Dooria order, fastsia ülaservas on *[[Mutulus|mutuli]]*
Ionic entablature.jpg|Joonia orderi kolme fastsiaga arhitraav
CorinthianOrderPantheon.jpg|Korintose orderi kolme fastsiaga arhitraav
Fotothek df tg 0003919 Architektur ^ Säule ^ Kompositordnung ^ Kranz ^ Fries ^ Epistyl.jpg|Komposiitorderi kahe fastsiaga arhitraav


## Viited
Lintroie

**Lintroie** on lameda neljakandilise roideprofiiliga roie, profiili laiusega 25–30 cm. Seda peetakse varaseimaks roideprofiilitüübiks. Tavaliselt puuduvad lintroietega võlvidel eristuva kujundusega päiskivid.

Lintroie esineb varaseimatel roidvõlvidel, näiteks Speyeri toomkirikus, mis on dateeritud 1070. aastasse. Need esinevad ka Wormsi toomkirikus, Maulbronni kloostrikirikus ja Bremeni toomkiriku vanemas osas; veel võib lintroideid leida Inglismaal ja Normandias, Prantsusmaal (Baume-les-Messieurs, Juura), Reinimaal (Wormsi toomkirikus, Maulbronni kloostrikirikus ja Bremeni toomkiriku vanemas osas), Lombardias ja Kesk-Itaalias (Milano San Nazaro al Brolo ja Milano San Ambrogio kirikud, 12. sajandi algus; Montefiascone San Flaviano, 12. sajandi esimene pool). Hiliseimad lintroietega võlvid pärinevad 12. sajandi teisest poolest.

## Viited
Luís Montenegro

**Luís Filipe Montenegro Cardoso de Morais Esteves** (sündinud 16. veebruaril 1973 Portos) on Portugali jurist ja poliitik, 3. juulist 2022 Portugali Sotsiaaldemokraatliku Partei esimees ja 2. aprillist 2024 Portugali peaminister. 

Ta lõpetas Portugali Katoliku Eraülikooli õigusteaduse alal; samas ülikoolis kaitses ta magistrikraadi andmekaitseõiguse alal. 

Ta kuulus Espinho linna kõige olulisematesse institutsioonidesse: linnanõukogusse, mille president ta oli, ja linnavolikogusse, kus ta oli nõunikuna. Temast sai 2002. aasta Portugali üldvalimistel Portugali parlamendi liige. Ta osutus valituks veel neljal parlamendivalimistel (2005, 2009, 2011 ja 2015) ning oli parlamendi liige 16 aastat ja fraktsioonijuht aastatel 2011–2017. 

Ta vannutati Portugali Sotsiaaldemokraatliku Partei (Partido Social Democrata, PSD) juhiks PSD 40. kongressil 1.–3. juulil 2022 Rosa Mota paviljonis Portos. 

14. aprillil 2023 välistas Montenegro CNN Portugalile antud intervjuus koalitsiooni parempopulistliku parteiga Chega. 

2024. aasta märtsis toimunud parlamendivalimistel tõusis PSD Montenegro juhtimisel napilt tugevaimaks jõuks. President Marcelo Rebelo de Sousa andis seejärel 21. märtsil 2024 Montenegrole ülesande moodustada vähemusvalitsus. Valitsuskabinet kuulutati välja 28. märtsil 2024 ja vannutati ametisse 2. aprillil 2024.
Ian Borg

**Ian Borg** (sündinud 28. veebruaril 1986 Pietàs) on Malta poliitik, ta on *Partit Laburista* liige. Aastast 2013 on ta Malta parlamendi liige. 30. märtsist 2022 on ta Malta Välis-, Euroopa asjade ja kaubandusminister.

Ta alustas oma poliitilist karjääri aastal 2005, kui ta valiti *Partit Laburista* eest oma kodulinna Dingli linnapeaks. Ta valiti tagasi linnapeaks aastatel 2008 ja 2012. Aastal 2012 lõpetas ta Malta ülikooli õigusteaduse kraadiga.

Aastal 2013 kandideeris ta *Partit Laburista* nimekirjas Malta parlamenti ning ta osutus valituks. Peaminister Joseph Muscat määras ta 2017. aasta EL-i eesistumise ja EL-i fondide parlamentaarseks riigisekretäriks ning ta oli tol ajal valitsuskabineti noorim liige.

Joseph Muscati teises valitsuses (aastal 2017) määrati ta Malta transpordi-, taristu- ja investeerimisprojektide ministriks. Oma ametiajal juhendas ta selliseid taristuprojekte nagu Kappara Junction, Marsa Junction Project ja Central Link Project, samuti Malta taristuagentuuri loomist. Kodanikuühiskond ja keskkonnakaitsjad on neid taristuprojekte kritiseerinud autokeskse mobiilsuse visiooni säilitamise eest, mille tulemuseks on Attardi projekti Central Link jaoks põllumajandusmaa kaotus ja enam kui 500 puu langetamine.

30. märtsil 2022 moodustas Robert Abela Robert Abela teise valitsuse, selles valitsuses sai ta Malta Välis-, Euroopa asjade ja Kaubandusministriks. Ta juhtis Malta diplomaatilist teenistust oma mandaadi ajal ÜRO Julgeolekunõukogus.

Ta on abielus ja tütre isa.
Akroteer

**Akroteer** (vanakreeka ἀκρωτήριον *akrotérion* 'ülanurk', 'tipp') on antiikarhitektuuris templi, hauasamba või pühendreljeefi viilu nurkadel ja harjal olev plastilise dekooriga arhitektuuriline kaunistus, peamiselt palmeti- või akantusmotiiviga, harvemini skulptuur. Akroteeri on kasutatud ka hilisemas antiigist lähtuvas arhitektuuris.

## Pildid
### Vana-Kreeka kunstis

Nike of Paionios, Olympia Archaeological Museum (16309967616).jpg|Vana-Kreeka akroteer Nike kujuga, Paionios, 421. a eKr
Ancient Greece Marble Statue (28207918510).jpg|Vana-Kreeka akroteer nereiidi kujuga, u 380. a eKr
Marble akroterion MET DT259543.jpg|Vana-Kreeka akroteer, u 350–325 eKr
Marble akroterion of the grave monument of Timotheos and Nikon MET GR97.jpg|Marmorist akroteer Timotheose ja Nikoni hauasambalt, 350–325 eKr
Artemis Temple, akroteria, 330-300 BC, AM of Epidaurus, 202546.jpg|Artemise templi akroteerid, 330-300 eKr
Agios Athanasios, Ancient Macedonian Tomb - II (36979099971).jpg|Hauakambri sissekäik, Agios Athanasios, 325-300 eKr
Βronze inscribed plaque with an honorary decree of the Eleians for the Olympic victor Demokrates from the island of Tenedos, written in the Eleian dialect, from the Sanctuary of Zeus at Olympia, 300-250 BC (28382489002).jpg|Pronksist mälestustahvel, u 300-250 eKr
An acroterium, a corner decoration of the building, 1st century AD, Archaeological museum Narona, Vid, Croatia (11528005484).jpg|thumb|Nurgaakroteer, 1. sajand, Vid, Horvaatia


### Hilisemas kunstis

06-Villa-Rotonda-Palladio.jpg|Andrea Palladio Villa Rotonda renessanssakroteer, 1566-1590s
Capela em Moure Vila Verde (1).JPG|Värav Vila Verdes Braga ringkonnas Portugalis, 1763
Blumenberg Fenster.jpg|Akroteerid aknal Leipzigis, Albert Geutebrück, 19. sajandi keskpaik
Grave of Alexandrina Grejdanescu and Barbu Grejdanescu in the Bellu Cemetery in Bucharest, Romania (02).jpg|Klassitsistlik akroteer kalmistul Bukarestis, u 1871
Sphinx-University of Athens.jpg|Ateena Akadeemia akroteer sfinksi kujuga, Theophil Hansen, 1885
Soleil collège Franklin.jpg|Beaux-Arts stiilis akroteer Lille-is, u 1900
14 Strada Grigore Cobălcescu, Bucharest (07).jpg|Beaux-Arts stiilis akroteer Bukarestis, u 1900
Art Nouveau polychrome tiled stove in the Mița the Cyclist House, Bucharest (04).jpg|Art Nouveau keraamiline akroteer, Nicolae C. Mihăescu, 1908
Chicago (3392204396).jpg|Postmodernne akroteer raamatukogul Chicagos, Hammond, Beeby & Babka, 1991
Maitland Robinson Library, Cambridge.jpg|Downing College, Cambridge'i ülikool, Quinlan Terry, 1992
Veski 32 Tartu.jpg|thumb|Akroteerid ERM endise peamaja hoonel, Veski 32 Tartus
Haapsalu (33658325724).jpg|Puust saelõiketehnikas akroteerid Haapsalu kuursaali katusenurkadel


## Viited
Apotropaion

***Apotropaion*** (vanakreeka keeles ἀποτρόπαιος *apotrópaios* 'õnnetust ära pöörama'; sõna kasutati ebaõnne vääravate jumalate epiteedina) on ese, millel arvatakse olevat maagiline kaitsevõime.

## Näiteid esemetest
Apotropaionid on näiteks õnneripatsid (kaitsemaagilist mõju omistatakse heli tekitavatele ehetele ja kaunistustele), amuletid, talismanid:
* Vana-Egiptuse usundis skarabeused, sõlmed, Horuse silm;
* Vana-Rooma usundis viljakussümbolid nagu fallosekujutised;
* Hiina usundis auguga mündid;
* kristlastel ristripatsid, reliikviad, palverännumärgid;
* Lähis-Idas Fatima käsi ja Nazar-silm

Eesti usundis on tuntud apotropaionid pihlakas, hobuseraud, hõbeesemed.

## Kunstis ja arhitektuuris
Keskaja kirikutes kohtab sageli mittekristlikke, kaitsemaagilise tähendusega elemente ja sümboleid, näiteks sõlmsammas, koletislikud maski- või näokujutised konsoolidel ja veesülititel, geomeetrilised kaunistused (*[[opus spicatum]]*), sõlm- ja põimornamendid (silmusnelinurk, Saalomoni sõlm), Sheela-na-gig.

Eesti arhitektuuris on keskaja ehitistest tuntuim näide Karja kiriku kooriruumi võlvile maalitud sümbolid (triskele, põimornament, pentagramm, kaheksaharuline täht, jalgade vahelt läbi vaatav figuur, nn säärkurat).

## Viited
Garfield (film 2024)

**"Garfield"** (inglise keeles "The Garfield Movie") on 2024. aastal valminud Ameerika Ühendriikide animafilm.

Filmi režissöör on Mark Dindal, stsenaristid Paul A. Kaplan, Mark Torgove ja David Reynolds. Filmi tootjad on Columbia Pictures ja Alcon Entertainment.

See oli 2024. aastal vaadatavuselt kaheksas film Eesti kinodes.

## Vaata ka
* Garfield

## Viited

## Välislingid

* Ametlik koduleht
*
Simpsonite film

**"Simpsonite film"** (inglise keeles "The Simpsons Movie") on 2007. aastal valminud Ameerika Ühendriikide animafilm.

Filmi režissöör on David Silverman, stsenaristid James L. Brooks, Matt Groening, Al Jean, Ian Maxtone-Graham, George Meyer, David Mirkin, Mike Reiss, Mike Scully, Matt Selman, John Swartzwelder ja Jon Vitti. Filmi tootjad on 20th Century Fox, Gracie Films ja 20th Century Fox Animation.

## Vaata ka
* Simpsonid

## Välislingid

* Ametlik koduleht
*
Tintini seiklused: Ükssarve saladus

**"Tintini seiklused: Ükssarve saladus"** (inglise keeles "The Adventures of Tintin") on 2011. aastal valminud Ameerika Ühendriikide animafilm.

Filmi režissöör on Steven Spielberg, stsenaristid Steven Moffat, Edgar Wright ja Joe Cornish. Filmi tootjad on Columbia Pictures ja Amblin Entertainment.

## Vaata ka
* Tintini seiklused

## Välislingid

* Ametlik koduleht
*
Siil Sonic 3

**"Siil Sonic 3"** (inglise keeles "Sonic the Hedgehog 3") on 2024. aastal valminud Ameerika Ühendriikide animafilm.

Filmi režissöör on Jeff Fowler ning stsenaristid Patrick Casey, Josh Miller ja John Whittington. Filmi tootsid Paramount Pictures ja Original Film.

See põhineb videomängude seerial "Sonic the Hedgehog" ja on järg filmile "Siil Sonic 2".

Eesti kinolevis vaatas filmi 28 750 inimest, millega see oli vaadatavuselt 19. film 2024. aastal.

## Viited

## Välislingid

* Filmi koduleht
*
Manuela Ferreira Leite

**Maria Manuela Dias Ferreira Leite** (sündinud 3. detsembril 1940 Lissabonis) on Portugali poliitik, ta on Portugali Sotsiaaldemokraatliku Partei liige. Teda kutsutakse (põhimõtetest kinnipidamise tõttu) Portugalis ka "raudseks leediks" (dama de ferro). Ta oli 20. juunist 2008 kuni 9. aprillini 2010 Portugali Sotsiaaldemokraatliku Partei esimees.

Ta kasvas üles Lissabonis. Ta lõpetas aastal 1963 majandusõpingud tollases *Instituto Superior de Ciências Económicas e Financeiras*'es, mis on nüüd osa *Instituto Superior de Economia* e Gestão Lissaboni tehnikaülikoolis.
Gerhardtia

***Gerhardtia*** on kobarheinikuliste sugukonda kuuluv perekond seeni.

## Liike
**Gerhardtia borealis* – põhjaheinik

## Välislingid
* ''Gerhardtia'' andmebaasis eElurikkus.
Abinski rajoon

**Abinski rajoon** (vene *Аби́нский район*) on haldusüksus Venemaal Krasnodari krais. Põhjas moodustab loodusliku piiri Kubani jõgi.

Rajoonis on 1 linnaasundus ja 7 külaasundust, neis on kokku 35 asulat.

2020. aastal moodustasid 93,98 % elanikkonnast venelased, 2,17 % armeenlased ja 0,57 % ukrainlased.

Suuremad asulad on Abinsk (38 866 elanikku), Ahtõrski (21 270 elanikku) ja Holmskaja (18 699 elanikku).

## Viited

## Välislingid
* Rajooni veebileht (*vene keeles*)
Vagujalg-kühmik

**Vagujalg-kühmik** (*Melanoleuca grammopodia*) on klassi *[[Agaricomycetes]]* hulka šampinjonilaadsete seltsi kühmiku perekonda kuuluv seeneliik.

## Välislingid
* Vagujalg-kühmik andmebaasis eElurikkus
Cyanosporus

***Cyanosporus*** on klassi *[[Agaricomycetes]]* kuuluv kandseente perekond.

## Liike
Liigi on liigutatud perekonda *[[Postia]]*.

## Välislingid
* ''Cyanosporus'' andmebaasis eElurikkus
The Cloisters

**The Cloisters**, ka **Met Cloisters**, on kunstimuuseum Ameerika Ühendriikides New Yorgis, Metropolitani Kunstimuuseumi haru, mis on spetsialiseerunud Euroopa keskaja kunstile ja arhitektuurile, eelkõige romaani ja gooti kunstile. See on Ameerika ainuke keskaja kunstile spetsialiseerunud muuseum.

Muuseum asub Upper Manhattanil Washington Heightsi naabruses, Fort Tryoni pargis. Kollektsioonis on suur hulk keskaegseid kunstiteoseid ruumides, mis järgivad Prantsuse kloostrite arhitektuuri. Muuseumi hooned on koondunud aedade ümber nelja ristikäigus Cuxa, Saint-Guilhemi, Bonnefonti ja Trie kloostritest, mille Ameerika skulptor ja kunstikaupmees George Gray Barnard ostis Prantsusmaal enne 1913. aastat, enne New Yorki kolimist. Barnardi keskaegsete skulptuuride ja arhitektuurielementide kogu ostis muuseumi jaoks John D. Rockefeller Jr. Teised suuremad esemeallikad olid J. P. Morgani ja Joseph Brummeri kogud.

## Hoone
Muuseumi hoone projekteeris arhitekt Charles Collens järsule mäenõlvale ja sel on kaks tasandit, ülemine ja alumine. Kompleks hõlmab 1,6 hektarit ja ehitistes kasutati keskaegseid originaaldetaile, mis olid ostetud ja kohale toodud Prantsusmaa Saint-Guilhem-le-Déserti, Bonnefont-en-Commingesi, Trie-sur-Baïse'i ja Froville'i kloostritest ning Kataloonia Sant Miquel de Cuixà kloostrist. Originaalehitised võeti transpordiks kivihaaval lahti ja pandi New Yorgis uuesti kokku. Ehitus algas 1934. aastal ja kestis viis aastat.

Muuseumi kompleksi kuuluvad ristikäikudesse rajatud keskaegsed aiad ning nende ümber paiknevad kabelid ja teemaruumid, nagu romaanika, hispaania ja gooti galeriid, Fuentidueña kabel ja samuti ükssarviku teemaline Flaami seinavaipade ruum. Ehitise kujundus ja ruumijaotus taotleb keskaegse Euroopa kloostrielu atmiosfäärei.

Eksponeeritud on umbes 5000 kunsti- ja arhitektuuriteost Bütsantsi kunstist vararenessansi kunstini, peamiselt 12.–15. sajandist. Nende hulgas on kivi- ja puuskulptuure, seinavaipu, illumineeritud käsikirju ja tahvelmaale, millest tuntuimad on elevandiluust altaririst 12. sajandist (nn The Cloisters Cross), Jean Pucelle'i maalitud Jeanne d'Evreux' tundideraamat, Robert Campini Maarja kuulutuse altar (1422) ja Flaami seinavaibad Ükssarvikujahi seeriaga (1495–1505).

## Esemeid kogust

The Cloisters Cross MET DP102901.jpg|The Cloisters Cross
Reliquary Cross (French, The Cloisters).jpg|Ristrelikviaar Limoges'st, 12. sajand
The Fuentidueña Apse at The Cloisters Museum, New York City 2006.jpg|Fuentidueña apsiidimaaling ja romaani triumfirist
The Hours of Jeanne d'Evreux, Queen of France MET DP233162.jpg|Jeanne d'Evreux' tundideraamat, fo 15v-16r
Aquamanile in the Form of a Dragon MET DP123973.jpg|Akvamaniil Põhja-Saksamaalt
Embroidered Hanging MET DT201075.jpg|Tikitud tekstiil (antependium) 14. sajandist
Robert Campin - Mérode Altarpiece - WGA14410.jpg|Robert Campini altarimaal


## Viited

## Välislingid
* Koduleht
Polyozellus

***Polyozellus*** on perekond seeni, mis kuulub lehternahkiseliste sugukonda.

## Liike
**[[Polyozellus atrofuscus]]*
**[[Polyozellus atrolazulinus]]*
**[[Polyozellus flavovirens]]*
**[[Polyozellus griseopergamaceus]]*
**[[Polyozellus humicola]]*
**[[Polyozellus mariae]]*
**[[Polyozellus marymargaretae]]*
**[[Polyozellus medius]]*
**[[Polyozellus mucidulus]]*
**[[Polyozellus multiplex]]*
**[[Polyozellus purpureoniger]]*
**[[Polyozellus rhizopunctatus]]*
**[[Polyozellus sciastrus]]*
**[[Polyozellus tristis]]*
**[[Polyozellus umbrinus]]*
**[[Polyozellus vepallidosporus]]*

## Välislingid
* ''Polyozellus'' andmebaasis eElurikkus.
Kalju Palo

**Kalju Palo** (22. september 1964 Viljandi – 11. detsember 2023) oli eesti sisearhitekt.

Ta lõpetas 1982. aastal Viljandi 5. Keskkooli ja 1991. aastal Tallinna Kunstiülikooli sisearhitektuuri erialal.

Aastatel 1993–1994 täiendas end Bratislavas Academia Istropolitanas kultuuri- ja arhitektuurimälestiste kaitse ja restaureerimise alal.

## Töid
* 2000 – Eesti Üliõpilaste Seltsi (EÜS) maja sisekujundus (arhitekt Raul Vaiksoo)
* 2001 – TTÜ Majandusteaduskonna hoone Kopli 101, arhitektuurne põhiprojekt, sisekujundus (arhitekt Raul Vaiksoo)
* 2003 – TTÜ Õppekorpus 4B, renoveerimine, sisekujundus (R.Projekt OÜ)
* 2003 – Suure-Kõpu mõisa peahoone restaureerimine, sisekujundus (R.Projekt OÜ)
* 2004 – Rakvere Teatri sisekujundus (arhitekt Raul Vaiksoo)
* 2004 – Heimtali mõisa peahoone restaureerimine, sisekujundus (arhitekt Urmas Arike)
* 2005 – Koigi mõisa peahoone restaureerimine, sisekujundus (arhitekt Urmas Arike)
* 2005 – Eesti Moskva saatkonna konsulaarosakonna ruumide ümberehitus ja sisekujundus koostöös sisearhitekt Mari Tosminiga (arhitekt Katrin Etverk)
* 2006 – Narva Aleksandri Suurkiriku restaureerimine, sisekujundus (arhitekt Urmas Arike)
* 2007 – Rakvere Rahvamaja sisekujundus (arhitekt Raul Vaiksoo)
* 2008 – Rakvere teatri väike maja sisekujundus (arhitekt Raul Vaiksoo)
* 2015 – Aruküla mõisa peahoone, Koeru Keskkool Järva maakonnas, restaureerimine, sisekujundus, DEST Disainistuudio OÜ
* 2016 – Kohviku Maiasmokk 2. korrus – kohviku sisekujundus koostöös sisearhitekt Maarja Margaga (arhitekt Tiina Linna)
* 2019 – Tallinna Perekonnaseisuamet, Pärnu mnt 67, sisekujundus (arhitekt Tiina Linna)

## Liikmesus
*1991 Eesti Sisearhitektide Liit (ESL)

## Isiklikku
Tema isa oli alpinist ja matkasportlane Ilmar Palo ning ema oli Viljandi antikvaar ja matkategelane Mai Palo (1940–2025).

## Viited

## Välislingid
*Haud Jüri kalmistul
Guepiniopsis

***Guepiniopsis*** on kandseente perekond.

## Liike
**[[Guepiniopsis alpina]]*
**[[Guepiniopsis buccina]]*
**Guepiniopsis estonica* – eesti pisarseen

## Välislingid
* ''Guepiniopsis'' andmebaasis eElurikkus
Będzini maakond

**Będzini maakond** (poola keeles *powiat będziński*) on 2. järgu haldusüksus (maakond) Poolas Sileesia vojevoodkonna keskosas. Maakonna halduskeskus on Będzini linn.

Będzini maakond on moodustatud 1. jaanuaril 1999.

## Haldusjaotus
Maakonnas on viis linna: Będzin, Czeladź, Siewierz, Sławków ja Wojkowice.

Będzini maakonnas on neli valda:
*Bobrowniki vald
*Mierzęcice vald
*Psary vald
*Siewierzi vald

## Viited
Tõnu Erin

**Tõnu Erin** (sündinud 15. veebruaril 1958 Tallinnas) on eesti koolijuht, õpetaja ja ujuja.

## Elulugu
Ta lõpetas aastal 1976 Tallinna 2. Keskkooli, 1981 Tallinna Pedagoogilise Instituudi kehakultuuriteaduskonna ja 1998 Tartu Ülikooli informaatika erialal, 2002. aastal omandas magistrikraadi Tallinna Ülikoolis.

Erin alustas sportimist 1969. aastal Mall Randmeri õpilasena Tallinna Kalevi ujumiskoolis, harrastas sportlikku ujumist Ann Schiffi juhendamisel, tuli aastatel 1976–1978 5 korda Eesti meistriks rinnuli- ja teateujumises, püstitas rinnuliujumises 3 ja teateujumises 1 Eesti rekordi, kuulus 1976–1979 Eesti koondisse.

Erin oli aastatel 1981–1984 Tornimäe 8-klassilise Kooli direktor, 1984–1993 Leisi Keskkooli ujumisinstruktor, olnud ka majandus- ja informaatikaõpetaja, 1999–2014 direktor, on alates 2014. aastast Kuressaare Vanalinna Kooli direktor. Ta on olnud Saaremaa Haridustöötajate Liidu juhatuse esimees, Eesti Koolijuhtide Ühenduse juhatuse liige ja Leisi vallavolikogu liige.

## Isiklikud rekordid

* 25 m basseinis 100 m rinnuli – 1.07,6 (1979)

* 25 m basseinis 200 m rinnuli – 2.24,0 (1979)

* 50 m basseinis 100 m rinnuli – 1.09,02 (1978)
* 50 m basseinis 200 m rinnuli – 2.27,40 (1979)

## Tunnustus

* 1976 NSV Liidu meistersportlane

## Viited


## Välislingid

* Tõnu Erin Eesti Mentorite Koja kodulehel
* Raul Vinni. Saaremaa tundmatuim ujula Oma Saar, 18. aprill 2009
Karmen Braun

**Karmen Braun** (23. mai 1959 Tallinn – 17. märts 2018) oli eesti ujuja ja treener.

Ta lõpetas 1977. aastal Tallinna 2. Keskkooli ja 1982. aastal Tartu Riikliku Ülikooli kehakultuuriteaduskonna.

Braun hakkas ujumist hakkas harrastama 1968. aastal Tallinna Kalevi ujumiskoolis Anne Reintami õpilasena. Ta tuli aastatel 1973–1975 14 korda Eesti meistriks liblik-, kompleks- ja teateujumises, püstitas 26 Eesti rekordit, neist 6 teateujumises. Ta kuulus aastatel 1973–1976 Eesti koondisse, töötas 1981–1993 Kirovi-nimelises näidiskalurikolhoosis ja Tallinna Lastestaadionil treenerina.

## Isiklikud rekordid
* 25 m basseinis 200 m liblikat – 2.32,7 (1975)
* 50 m basseinis 100 m liblikat – 1.09,8 (1975)
* 50 m basseinis 200 m liblikat – 2.34,71 (1975)
* 50 m basseinis 200 m kompleksi – 2.36,5 (1975)
* 50 m basseinis 400 m kompleksi – 5.35,4 (1975)

## Viited

## Välislingid
*
Raul Rannaveer

**Raul Rannaveer** (sündinud 14. juunil 1959 Tallinnas) on eesti ujuja ja treener.

Ta lõpetas 1977. aastal Tallinna 2. Keskkooli ja 1986 Tallinna Pedagoogilise Instituudi kehakultuuriteaduskonna.

Rannaveer hakkas ujumist harrastama Tallinna Dünamo ujumiskoolis treener Vilma Soosaare õpilasena, hiljem jätkas treeninguid Viio Helmi ja Mall Randmeri juhendamisel. Ta tuli aastatel 1977, 1979–1980 vaba- ja liblikujumises 7 korda Eesti meistriks, püstitas 16 Eesti rekordit, sh 4 teateujumises, kuulus 1976–1980 Eesti koondisse. Ta oli aastatel 1977–1983 Tallinna Dünamo ujumiskoolis instruktor, 1983–1987 treener, on 2008. aastast Tallinna Transpordiametis ühistranspordi liiniveo ja taristu osakonna liiniveo peaspetsialist.

## Isiklikud rekordid

* 50 m basseinis vabalt 100 m – 55,75 (1979)
* 50 m basseinis vabalt 200 m – 1.58,05 (1980)
* 50 m basseinis vabalt 400 m – 4.10,41 (1980)
* 50 m basseinis 200 m liblikat – 2.11,1 (1980)

## Tunnustus

* 1976 NSV Liidu meistersportlane

## Viited
Valgevene 2004. aasta referendum

17. oktoobril 2004 korraldati Valgevenes koos parlamendivalimistega rahvahääletus president Aljaksandr Lukašenka järgmistel valimistel kandideerimise kohta. Lukašenka kaks põhiseadusega piiratud ametiaega hakkasid lõppema ja muudatus võimaldas tal kandideerida kolmandaks ametiajaks.

Põhiseaduse artikli 140 kohaselt oli tulemuse kehtivaks tunnistamiseks vajalik hääleõiguslike kodanike häälte enamust.

88,91% antud häältest toetasid seadusmuutust, mis moodustas 79,42% võimalikest häältest, osalus oli 90,28%.

## Tulemused

## Legaalsus
Valgevene valimisseadustiku paragrahv 112 loetleb "Valgevene Vabariigi presidendi valimise ja ametist vabastamisega seotud küsimused" küsimuste hulka, mida ei tohi referendumile tuua. Tulemuste vastu protestijaid arreteeriti mitmeid ja teatati ka opositsiooniliidrite peksmisest politsei poolt.

## Viited
Jaak Issak

**Jaak Issak** (sündinud 30. märtsil 1960 Tallinnas) on eesti tennisist.

Ta lõpetas 1978. aastal Tallinna 2. Keskkooli ja 1990. aastal Tallinna Pedagoogilise Instituudi kehakultuuriteaduskonna.

Issak alustas tennisetreeninguid 1967. aastal Tallinna Mererajooni Laste ja Noorte Spordikoolis Eve Laastu juhendamisel, hiljem treenis Evald Kree ja Peeter Lambi käe all. Ta võitis aastal 1985 Nõukogude Liidu meistrivõistlustel paarismängus Ain Suurthaliga hõbemedali, tuli 1979–1986 paarismängus 4 korda Eesti meistriks, võitis 3 hõbemedalit ja 1986. aastal üksikmängus pronksmedali. Ta mängis 27 korda Eesti koondises, töötab 2009. aastast Soomes tennisetreenerina.

## Tunnustus

* 1978 NSV Liidu meistersportlane

## Isiklikku
Tema isa oli kergejõustiklane ning korv- ja jalgpallur Friedrich Issak, ema tennisist ja kehalise kasvatuse õpetaja Aino Issak.

## Viited
Kalle Liivamägi

**Kalle Liivamägi** (sündinud 14. aprillil 1960 Tallinnas) on eesti ujuja ja treener.

## Elulugu
Ta lõpetas 1978. aastal Tallinna 2. Keskkooli ja 1983. aastal Tartu Riikliku Ülikooli kehakultuuriteaduskonna.

Liivamägi alustas sportimist Dünamo ujumiskoolis Lotte Moori õpilasena, hiljem treenis Viio Helmi ja Uno Tõnnuse juhendamisel. Ta tuli 1976. aastal Nõukogude Liidu juunioride meistriks 4 × 200 m vabaujumises. aastatel 1976 ja 1981 4-kordseks Eesti meistriks liblik- ja kompleksujumises, kuulus 1975–1981 Eesti koondisse, parandas 13 korral Eesti rekordit, sh 2 korral teateujumises.

Liivamägi oli aastatel 1979–1994 Tallinna Dünamo ujumiskooli treener ja vanemtreener, kuulus 1983–1990 Ujumisföderatsiooni presiidiumi, 1994–1996 Ujumisliidu eestseisusse, 1983–1994 Dünamo ujumissektsiooni eestseisusse, 1982–1990 Eesti Vetelpäästekomiteesse, on 1994. aastast Riigi- ja Omavalitsuste Töötajate Ametiühingute Liidu esimees. 

Tema õpilaste hulgas on Indrek Sei, Eve Heikla, Aldo Suurväli, Martin Salu, Imre Tiidemann, Ilmar Ojase.

## Isiklikud rekordid

* 25 m basseinis 100 m vabalt – 54,1 (1981)
* 25 m basseinis 400 m kompleksi – 4.46,5 (1980)
* 50 m basseinis 100 m vabalt – 55,59 (1981)
* 50 m basseinis 200 m liblikat – 2.13,0 (1977)
* 50 m basseinis 400 m kompleksi – 4.49,11 (1980)

## Tunnustus

* 1976 NSV Liidu meistersportlane

## Isiklikku
Tema lapsed on majandusteadlane Kristjan Liivamägi ja ujuja Martin Liivamägi.

## Viited
Terje Viidebaum

**Terje Viidebaum** (1981. aastani **Terje Tomson**, hiljem **Terje Nurmoja**; sündinud 5. septembril 1960 Rakveres) on eesti ujuja ja arst.

## Elulugu
Ta lõpetas 1978. aastal Tallinna 2. Keskkooli ja 1986. aastal Tartu Riikliku Ülikooli arstiteaduskonna.

Viidebaum hakkas harrastama ujumist 1969. aastal Tallinna Kalevi ujumiskoolis Viive Solli õpilasena, hiljem jätkas treeninguid Ester Sillaste juhendamisel. Ta võitis aastal 1978 Nõukogude Liidu meistrivõistlustel hõbemedali 4 × 100 m kombineeritud teateujumises, tuli 1977 NL-i juunioride meistriks teateujumises, startis NL-i meistrivõistlustel liblikujumise finaalis, tuli 1976–1979 12-kordseks Eesti meistriks liblik- ja teateujumises. Ta püstitas lühikeses ja pikas basseinis kokku 18 Eesti rekordit, püstitas 11 rekordit teateujumises ja kuulus aastatel 1975–1979 Eesti koondisse.

Viidebaum on 1992. aastast Mustamäe ja Pelgulinna Polikliiniku kardioloog, ta on töötanud Põhja-Eesti Regionaalhaiglas intensiiv-reanimatsiooni osakonnas.

## Isiklikud rekordid liblikujumises

* 25 m basseinis 100 m – 1.06,0 (1977)
* 25 m basseinis 200 m – 2.24,4 (1979)
* 50 m basseinis 100 m – 1.06,03 (1979)
* 50 m basseinis 200 m – 2.26,11 (1979)

## Tunnustus

* 1975 NSV Liidu meistersportlane

## Isiklikku
Tema isa oli keemik Toomas Tomson, poolvend on arhitekt Tarmo Teedumäe.

## Viited
Sant Miquel de Cuixà klooster

**Sant Miquel de Cuixà** (prantsuse keeles **Saint-Michel-de-Cuxa**) klooster on 9. sajandil asutatud benediktlaste klooster Codalet' vallas Pyrénées-Orientalesi departemangus Edela-Prantsusmaal.

Klooster asutati 840. aastal ja taasasustati samal kohal 878. aastal pärast seda, kui algsed ehitised olid üleujutuses hävinud. 10.–11. sajandil abt Oliba ajal oli see tähtis kultuurikeskus. Kompleks on tähelepanuväärne arhitektuurimälestis ajast, mil läänegootide-mõjuline eelromaanika asendus ehitiste välisilmes umbes ühe inimpõlve jooksul romaani arhitektuuri vormidega.

Osa kloostri ehituskividest ja 12. sajandi raiddetailidest osteti ja viidi 20. sajandi alguses Ameerika Ühendriikidesse ning moodustavad praegu osa Metropolitani Kunstimuuseumi The Cloistersi hoonest New Yorgis.

## Kirjeldus
Klooster kuulub vanimate hulka Prantsusmaa Püreneedes. See paikneb 430 meetri kõrgusel Canigou mäe jalamil, umbes 45 
Perpignanist läänes ja Pradesest kaks kilomeetrit lõunas, Têti orus Codalet' vallas Pyrénées-Orientalesi departemangus.

Kloostri ehitusstiil on üleminekuvorm eelromaanikalt romaanika esimesse algfaasi (Lombardia arhitektuuri mõjudega *premier art roman méridional*). Lisaks kujunes siin 12. sajandil, kiriku kaunistamise perioodil, esimene Roussilloni suurtest romaani skulptuuri keskustest. Klooster on tunnistus Cerdagne'i krahvide metseenlusest nende võimu tipul.

Kiriku orientatsioon ilmakaarte suhtes erineb tavapärasest. Ehitis pole suunatud kooriga mitte itta, vaid kirdesse ja paikneb põhiilmakaarte suhtes diagonaalselt. Seetõttu nimetatakse kiriku loodelöövi ääres asuvat ristikäiguarkaadi kagugaleriiks, ülejäänud kolme aga lääne-, põhja- ja idagaleriideks. Ristikäigu põhiplaan on mõjutatud ilmselt praegusest kloostrist läänes asuvatest vanadest eelromaanika perioodi kloostrihoonetest, mis olid paigutatud peaaegu täpselt nelja ilmakaare järgi. Kloostri ehitamisel tuli arvestada ümbritsevate vanemate hoonetega, mille tulemuseks oli ebakorrapärane nelinurk.

#### Välismõõdud

* Üldpikkus väljast: 86,00 m
* 12. sajandi Miikaeli kiriku pikkus väljast 52,00 m
* Laius 11,75 m
* Transepti pikkus väljast 43,50 m
* Transepti laius väljast 23,00 m
#### Sisemõõdud
* Kesklöövi pikkus 30,50
* Kesklöövi laius 9,50 m
* Kesklöövi kõrgus 14,40 m
* Külglöövide pikkus 17,00 m
* Külglöövide laius 4,00 m ja 3,75 m
* Külglöövide kõrgus 8,80 m
* Koori apsiid 12,20 × 7,80 m
* Koori apsiidi kõrgus 13,80 m
* Transeptikabel 14,00 × 6,40 m
* Piilarite läbimõõt 1,80 m

## Viited

## Välislingid
* Presenting. - Abbaye Sant-Michel-de-Cuxa
* History. - Abbaye Sant-Michel-de-Cuxa
*  Cuxa Cloister. Catalan. ca. 1130–40 - Metropolitan Museum of Art
Ants Põldoja

**Ants Põldoja** (sündinud 1. mail 1959 Tallinnas) on eesti spordiajakirjanik.

Ta lõpetas 1977. aastal Tallinna 2. Keskkooli ja 1982. aastal Tartu Riikliku Ülikooli bioloogia-geograafiateaduskonna.

Põldoja töötas 1980. aastatel õpetajana 3 aastat Tallinna 21. Keskkoolis ja Eesti Maaviljeluse Instituudis mulla uurimise osakonna nooremteadurina. Ta alustas ajakirjandustegevust aastal 1982 Noorte Hääle toimetuses, jätkas 1991–2000 Päevalehe ja Eesti Päevalehe ning 2000–2007 SL Õhtulehe sporditoimetajana, 2007–2009 Õhtulehe veebitoimetuse spordiosakonna reporterina, hiljem vabakutselisena, oli aastatel 1994–2004 Eesti spordi aastaraamatute kaastööline, 2000–2010 olümpiaraamatute statistikaosa autor. Ta on Eesti Spordiajakirjanike Liidu ja Rahvusvahelise Spordiajakirjanike Liidu liige 1998. aastast. Ta tegeleb mälumänguga, võitis 2000. aastal telesaate "Kuldvillak".

## Teoseid

* Sydney 2000. XXVII olümpiamängud (2000, autoreid)
* Eesti Tennis 90 (2003, autoreid)
* Ateena 2004. XXVIII olümpiamängud (2004, autoreid)
* Eesti kergejõustiku kullakamber (2010, autoreid)

## Isiklikku
Tema isa oli tennisetreener Jüri Põldoja, vend on ettevõtja Priit Põldoja.

## Viited
Bielsko-Biała maakond

**Bielsko-Biała maakond** (poola keeles *powiat bielski*) on 2. järgu haldusüksus (maakond) Poolas Sileesia vojevoodkonna lõunaosas. Maakonna keskus asub Bielsko-Biała linnas, mis maakonna koosseisu ei kuulu.

Bielsko-Biała maakond on moodustatud 1. jaanuaril 1999.

## Haldusjaotus
Maakonnas on neli linna: Czechowice-Dziedzice, Szczyrk Wilamowice.

Bielsko-Biała maakonnas on üheksa valda:
*Bestwina vald
*Buczkowice vald
*Czechowice-Dziedzice vald
*Jasienica vald
*Jaworze vald
*Kozy vald
*Porąbka vald
*Wilamowice vald
*Wilkowice vald

## Viited
Taekwondo 2024. aasta suveolümpiamängudel

**[[Taekwondo]] võistlused [[2024. aasta suveolümpiamängud]]el** Pariisis toimusid 7.–10. augustil Grand Palaisi palees. Mängudel võistles kaheksas erinevas kaalukategoorias (neli soo kohta) 128 taekwondo võitlejat, mis jagunesid võrdselt meeste ja naiste vahel, sama palju kui eelmistel olümpiamängudel alates 2008. aasta Pekingist. Iga kaalukategooria koosnes kuueteistkümnest taekwondo võitlejast; see arv võis aga suureneda, kui kutsutakse ja valitakse pagulasolümpiakoondisest täiendavaid sportlasi.

## Võistluste ajakava

## Medalitabel
 Korraldajariik (Prantsusmaa)
{| class="wikitable" style="text-align:center;"
|- bgcolor="#efefef"
! colspan=6|  Pariis 2024   
|-

## Tulemused

### Mehed
#### 58 kg
#### 68 kg
#### 80 kg
#### + 80 kg
### Naised
#### 49 kg
#### 57 kg
#### 67 kg
#### + 67 kg

## Välislingid

*Taekwondo ametlik koduleht Pariisi OM-il
*Tulemuste raamat
Triatlon 2024. aasta suveolümpiamängudel

**[[2024. aasta suveolümpiamängud|2024. aasta Pariisi suveolümpiamängude]] [[triatlon]]ivõistlused** kestsid 31. juulist 5. augustini Pont Alexandre III juures, kus osales kokku 110 sportlast, kes võistlesid nii meeste kui ka naiste arvestuses. Pärast edukat debüüti 2020. aasta suveolümpiamängudel Tokyos jäi segateatevõistlus teist korda triatloni programmi.

## Võistluste formaat

Olümpiatriatlon koosneb kolmest osast: ujumine 1,5 km, rattasõit 40 km ja jooksmine 10 km. Võistlused toimusid ühe osavõistlusena kõigi võistlejate vahel ilma eelvoorudeta.

Segavõistkondade võistlusel osalesid neljaliikmelised võistkonnad (kaks meest ja kaks naist). Iga sportlane ujus 300 m, sõitis jalgrattaga 8 km ja jooksis 2 km teatevõistlusel.
 
## Võistluste ajakava

Meeste võistlus algas kell 8.00 ja naiste start toimus 10.45.

## Medalitabel
 Korraldajariik (Prantsusmaa)
{| class="wikitable" style="text-align:center;"
|- bgcolor="#efefef"
! colspan=6|  Pariis 2024   
|-

## Tulemused

### Mehed

											 			

Finaal: 31. juuli 
Osavõtjaid: 55
Riike: 31
Olümpiavõitja 2020: Kristian Blummenfelt,   
**Ametlikud tulemused:** Finaal 

### Naised

																					 			

Finaal: 31. juuli 
Osavõtjaid: 55
Riike: 33
Olümpiavõitja 2020: Flora Duffy,   
**Ametlikud tulemused:** Finaal 


### Segateatevõistlus

														 			

Finaal: 5. august 
Osavõtjaid: 60
Riike: 15
Olümpiavõitja 2020:  Jess LearmonthJonny Brownlee Georgia Taylor-BrownAlex Yee  
**Ametlikud tulemused:** Finaal 


## Välislingid

*Triatloni Pariis 2024 veebileht
Nikolo-Arhangelskoje kalmistu

**Nikolo-Arhangelskoje kalmistu** (vene keeles Николо-Архангельское кладбище) on kalmistu Moskva oblastis Balašihha linnaringkonnas Nikolsko-Arhangelskoje külas. Kalmistu piirneb läänes Moskva Idaringkonnaga.

Kalmistu pindala on 135,65 hektarit.

Nikolo-Arhangelskoje kalmistu on rajatud 1960. aastal. 1973. aastal avati kalmistul krematoorium, mis oli  pikka aega Euroopa suurim.

## Maetuid
*Igor Akimuškin, bioloog ja kirjanik
*Jekaterina Aleksandrovskaja, iluuisutaja
*Ia Arepina, näitleja
*Lev Aronin, maletaja
*Anna Barkova, luuletaja ja proosakirjanik
*Immanuil Fabelinski, füüsik
*Žanna Friske, filminäitleja, laulja ja fotomodell
*Gennadi Jalovitš, näitleja, teatrilavastaja ja -pedagoog
*Anatoli Krutikov, jalgpallur
*Jevgeni Lazarev, näitleja ja teatrilavastaja
*Rimma Markova, näitleja
*Leonid Milov, ajaloolane
*Mihhail Molodenski, geofüüsik
*Radner Muratov, näitleja
*Sergei Pavlenko, helilooja
*Vladimir Pimenov, etnograaf ja etnoloog
*Aleksei Pogorelov, matemaatik
*Jakov Ponomarjov, psühholoog
*Juri Sarantsev, näitleja
*Svetlana Savjolova, näitleja
*Aleksei Skvortsov, botaanik
*Nina Solomatina, estraadilaulja
*Konstantin Želdin, näitleja
*Juri Tatarinov, biokeemik
*Igor Võssotski, poksija

## Viited
Final Fantasy XV

**"Final Fantasy XV"** *('Viimne Fantaasia XV')* on arvuti-rollimängude sarja "Final Fantasy" 15. mäng. Mängu tootja on Square Enix. 
Mängule on muusika loonud jaapani helilooja Yoko Shimomura. 

## Tegelased
Mängu peategelane on Lucise kuningriigi kroonprints Noctis Lucis Caelum, lühidalt Noctis. Tema kihlatu on Lunafreya Nox Fleuret, lühidalt Luna, kes on tuntud ka kui noorim oraakel. 

Teiste mängus esinevate tegelaste nimed on Gladiolus Amicitia, Ignis Scientia, Prompto Argentum, Cor Leonis, Iris Amicitia, Aranea Highwind, Cindy Aurum, Cid Sophiar ja Ardyn Izunia. 

## Viited

## Välislingid
*Final Fantasy XV koduleht
Mandžuuria küngastel

**"Mandžuuria küngastel"** () on valss, mille kirjutas Ilja Šatrov 1906. aastal. Algne orkestrivariant loodi e-mollis, samas kui rahvalik variant on f-mollis.

Valsi esialgne pealkiri oli "Mokšanski rügement Mandžuuria küngastel"; see viitas intsidendile Mukdeni lahingu ajal, mil Jaapani väed piirasid ümber Mokšanski jalaväerügemendi, nõudes 11 päeva jooksul märkimisväärseid inimohvreid. Šatrov teenis rügemendis orkestrijuhina ja lõi selle viisi sõjast naastes. Kui rügement 1906. aastal Samaras oli, sai ta tuttavaks kohaliku muusikapoe omaniku Oskar Knaubega (1866–1920), kes aitas heliloojal teost välja anda ja omandas hiljem selle õigused.

"Mandžuuria küngastel" oli märkimisväärselt menukas ning sellest anti välja 82 versiooni. Varsti pärast viisi avaldamist esitas luuletaja Stepan Petrov, rohkem tuntud Skitaletsi kirjanime all, laulusõnad, mis aitasid kaasa selle laiemale edule. Algsed sõnad räägivad Mandžuurias haudades lebavaid langenud sõdureid, kuid sõnu kohandati hiljem mitu korda, eriti teise maailmasõja ajal.

## Sõnad
&nbsp;
Тихо вокруг, сопки покрыты мглой,
Вот из-за туч блеснула луна,
Могилы хранят покой.
Белеют кресты – это герои спят.
Прошлого тени кружат давно,
О жертвах боёв твердят.

Плачет, плачет мать родная,
Плачет молодая жена,
Плачут все, как один человек,
Злой рок и судьбу кляня!

Тихо вокруг, ветер туман унёс,
На сопках маньчжурских воины спят
И русских не слышат слёз.
Пусть гаолян вам навевает сны,
Спите герои русской земли,
Отчизны родной сыны.

Плачет, плачет мать родная,
Плачет молодая жена,
Плачут все, как один человек,
Злой рок и судьбу кляня!

Вы пали за Русь, погибли вы за Отчизну,
Поверьте, мы за вас отомстим
И справим кровавую тризну!

Ümberringi on vaikne, künkad on kaetud udulooriga,
pilvede tagant välgatab kuu,
hauad hoiavad rahu.
Valendavad ristid - need on kangelased, kes magavad.
Ammu mööda tiirlenud mineviku varjud,
lahingute ohvritest pajatavad.

Nutab, nutab emake
Nuuksub noor kaasa,
kõik nagu ühest suust
neetud saatust kiruvad!

Ümberringi on vaikus, tuul on udu ära kandnud,
Mandžuuria küngastel sõdurid magavad
ega kuule enam vene pisaraid.
Laske sorgodel end uinutada,
Magage, Venemaa kangelased,
kodumaa kallid pojad.

Nutab, nutab emake
Nuuksub noor kaasa,
kõik nagu ühest suust
neetud saatust kiruvad!

Te langesite Venemaa eest, kodumaa nimel,
Uskuge meid, maksame neile kätte
ja peame verist leinapidu!



## Viited

## Välislingid
*
Ilja Šatrov

**Ilja Aleksejevitš Šatrov** (vene keeles Илья Алексеевич Шатров; 1. aprill 1879 või 1885 – 2. mai 1952) oli vene helilooja, dirigent ja sõjaväe muusik. Ta on tuntud valsi „Mandžuuria küngastel“ loojana, mis jutustab ta endi kogemustest Vene-Jaapani sõja ajal, mälestades üht enda seltsimeest, kes Mukdeni lahingus hukkus.

## Elulugu
Šatrov sündis Zemlyanskis Voroneži oblastis Venemaal erruläinud Vene keiserliku kaardiväelase Aleksei Mihhailovitš Šatrovi peres.

1905. aastal, Šatrovist sai Mokšanski rügemendi orkestri juht ja teenis aega Vene-Jaapani sõjas. Veebruaris osales 214. Mokšanski jalaväe reservrügement Mukdeni ja Liaoyangi lahingutes ning ühes lahingus neist tema rügement piirati ümber ja oli tugeva tule all. Kui salved olid tühjaks lastud, andis rügemendi komandör käsu orkestril peale tungida ning Šatrov andis käsu mängida lahingumarssi, mis omakorda tõstis moraali ja venelased tormasid tääkidega kaevikutele peale, kuni suudeti end murda  piiramisrõngast välja. Algsest 4000 rügemendi liikmest jäi elama 700, nende seas 7 orkestri muusikut. Kõiki ellujäänuid tunnustati püha Georgi ristidega ja Šatrovit lisaks püha Stanislavi ordeniga.

Suri Tambovis 2. mail 1952 ja maeti Vozdviženski kalmistule.

## Viited
Magari keel

**Magari keel** on Hiina-Tiibeti keelkonna Tiibeti-Birma keelte hulka kuuluv keel; Ethnologue'i andmeil ohustatud keel.

Valdav osa magari keelt emakeelena rääkijaid elab Nepalis. Suuremad magari keelt emakeelena rääkijate kogukonnad on veel Lõuna-Bhutanis ning Indias: Assamis, Sikkimis ja  Lääne-Bengalis (Darjeelingi ringkonnas).

Nepalis elab magareid umbes kaks miljonit, kuid  neist vaid 810 000 räägib emakeelena magari keelt.

Kuigi Nepali valitsus töötas välja põhiseadusega ette nähtud magari keele õppekavad, pole õppematerjalid kunagi edukalt jõudnud Magari koolidesse, seetõttu suurem osa kooliõpetusest toimub nepali keeles.

India osariigis Sikkimis on magari keelele antud kultuuri ja traditsioonide säilitamise eesmärgil täiendava ametliku keele staatus.

Magari keel jaguneb kahte murderühma: idamagari ja läänemagari.

Magari keele rääkija hõimuidentiteet on selgelt äratuntav. See keeleline klassifikatsioon on oluline magari hõimude mõistmisel.

Magari keele kirjutamiseks kasutatakse akkha kirja või devanaagarit.

## Viited

## Välislingid
*Eastern Magar. ethnologue.com
*Western Magar. ethnologue.com
*Akkha. scriptsource.org
Bieruń-Lędziny maakond

**Bieruń-Lędziny maakond** (poola keeles *powiat bieruńsko-lędziński*) on 2. järgu haldusüksus (maakond) Poolas Sileesia vojevoodkonna keskosas. Maakonna halduskeskus on Bieruńi linn.

Maakond moodustati 1999. aastal ja kandis esialgu Tychy maakonna nime. Praeguse nime sai Bieruń-Lędziny maakond 2002. aastal.

## Haldusjaotus
Maakonnas on kolm linna: Bieruń, Imielin ja Lędziny.

Bieruń-Lędziny maakonnas on kaks valda:
*Bojszowy vald
*Chełm Śląski vald

## Viited
Gurkhad

**Gurkhad** (inglise keeles Gurkha, nepali keeles गोर्खा) on Suurbritannia ja India sõjaväelased, kes on värvatud Nepali vabatahtlikest.

Gurkhad osalesid koloniaalvastaste ülestõusude mahasurumisel Indias ning Inglise-Sikhi kahes sõjas. Gurkhad võitlesid esimeses maailmasõjas. Teise maailmasõja ajal võitlesid gurkhad Aafrikas, Kagu-Aasias ja Itaalias. 1982. aastal osales Falklandi konfliktis ka gurkhade väeüksus.

Gurkhad kuuluvad väga erinevatesse Nepali etnilistesse rühmadesse.

## Vaata ka
*Gurkhasõda
*Nepali vapp

## Välislingid
Rapla keskväljak

**Rapla keskväljak** on Rapla linna avalik keskväljak koos lipuväljaku, purskkaevu, rattaparkla, mänguplatside, istumisalade ja kõrghaljastusega Rapla Kultuurikeskuse kõrval, aadressil  Tallinna maantee 19, Rapla.

Rapla linnale keskväljaku rajamise plaani hakati pidama 2002. aastal, kui õhiti linna keskel asunud poolelijäänud Toivo Kurmeti Hollivuudi hoone. 2015. aastal korraldas Rapla vallavalitsus koostöös Eesti arhitektide liiduga "Eesti Vabariik 100" arhitektuuriprogrammi "Hea avalik ruum" raames arhitektuurivõistluse, mille võitis Siiri Vallneri kavand.

Keskväljak on kaetud eritasapinnaliselt betoonplaatidega ning rajatud on lipuväljak, värviline purskkaev, rattaparklad, mänguplats, istumisalad ja kõrghaljastus. Keskväljaku ääres on kohvik "Hollivuud Lounge".

2023. aasta jõuludeks avati veel uus turuosa koos lasteala ning istumiskohtadega.

## Viited
Alex Yee

**Alexander Amos Yee** (sündinud 18. veebruaril 1998 Londonis) on Briti triatleet ja pikamaajooksja. 

Ta võitis 2024. aasta Pariisi suveolümpiamängudel meeste triatloni kuldmedali, 2020. aasta Tokyo olümpiamängudel samal alal hõbemedali, 2020. aasta Tokyo olümpiamängudel triatloni segateatevõistluses kuldmedali ja 2024. aasta olümpiamängudel segateatevõistluses pronksmedali. Kahe kulla, ühe hõbeda ja ühe pronksmedaliga on Yee olümpiaajaloo edukaim triatleet.

Yee oli ka 2022. aasta Rahvaste Ühenduse mängude triatlonimeister nii meeste kui ka segavõistkondade arvestuses. Ta on kahekordne maailma karikavõistluste medalivõitja triatloni MK-sarjas, saavutades 2022. aasta hõbeda ja 2021. aastal pronksi.

2022. aastal võitis Yee oma esimese individuaalse maailmameistrivõistluse, 2022. aasta triatloni sprindi maailmameistrivõistlused Kanadas Montréalis. Yee on kuulunud ka 2019. aastal Nottinghamis toimunud triatloni segateate maailmameistrivõistlustel kuldmedali võitnud teatevõistkonda. Ta võitis Montréalis samal alal hõbeda, kindlustades sellega Suurbritanniale esimesed kvoodikohad 2024. aasta suveolümpiamängudel.

Ebatraditsioonilistes formaatides oli Yee 2021. aasta superliiga triatloni meistrivõistluste sarja võitja. 2022. aastal sai temast Esport Triatloni maailmameister, olles saavutanud teise koha nii Londoni kui ka Singapuri Arena Games Triatloni võistlusel.

Pikamaajooksjana oli Yee 2018. aasta Briti meister 10 000 m jooksus ja viis Suurbritannia 10 000 m jooksu Euroopa karikavõistlustel võistkondliku hõbemedalini. Ta esindas Suurbritanniat järgneval kergejõustiku EM-il.

## Välislingid
*Yee koduleht
*[Yee [ROK]-i veebilehel]
*[Yee [World Athletics] veebilehel]
*Yee Olympedia.org veebilehel